**(47171) 1999 TC36** (tamén escrito coma: **(47171) 1999 TC36**) é un sistema que comprende 3 obxectos trans-neptunianos (TNOs). Foi descuberto no ano 1999 por Eric P. Rubenstein e Louis-Gregory Strolger dende o Kitt Peak National Observatory (KPNO). O Dr. Rubenstein estaba buscando imaxes tomadas polo Dr. Strolger dentro do programa de procura *Low-Z Supernova*. Está clasificado coma un plutino cunha resonancia orbital de 3:2 con Neptuno, está actualmente a só 30,7 UA respecto do Sol, e está entre os TNOs máis brillantes.

Características físicas
-----------------------

(47171) 1999 TC36 é un sistema triplo que consiste nun primario (o cal en si mesmo é un obxecto binario) e unha pequena lúa (compoñente B). As observacións combinadas feitas no infravermello polo Telescopio Espacial Spitzer, o Telescopio Espacial Herschel e o Telescopio Espacial Hubble (HST) fixeron posible a estimación dos diámetros das compoñentes e consecuentemente estas estimacións proporcionaron un rango de posibles valores para a densidade do conxunto do sistema. O diámetro, tomado coma se fose un só corpo (o tamaño efectivo do sistema), de 1999 TC36 está actualmente estimado en 393,1+25,2  
−26,8 km.

A estimada baixísima densidade de tan só 0,3–0,8 g/cm3 obtida no ano 2006 (cando se pensaba que o sistema era binario), precisaba que o sistema tivese unha infrecuente e altísima porosidade de entre o 50% ó 75%, asumindo unha mestura por igual de xeo e rochas. A medición directa das flutuacións da luz das tres compoñentes do sistema, proporcionadas no ano 2009 polo HST, deron coma resultado unha densidade media de 0,532+0,317  
−0,211 g/cm3, confirmando as primeiras impresións sobre que este obxecto é probablemente un conglomerado de cascallos. A densidade foi revisada á alza, co novo dato de 0,64+0,15  
−0,11 g/cm3 no ano 2012 cando estiveron dispoñibles os novos datos obtidos polo Herschel. A densidade do sistema en conxunto quedaba nun rango de 1–2 g/cm3, o que supón unha porosidade que iría do 36% ó 68%, confirmando de novo que o obxecto é un conglomerado de cascallos.

1999 TC36 ten unhas liñas espectrais moi marcadas no vermello dentro da rango da luz visible e un espectro plano no infravermello próximo. Tamén hai unha feble liña de absorción preto da lonxitude de onda dos 2 μm, probablemente causada pola presenza de xeo de auga. O mellor modelo que reproduce o espectro do sistema incluiría tolinas, xeo cristalino de auga e serpentinas coma materiais da superficie.

Compoñentes
-----------

A lúa foi descuberta o 8 de decembro do ano 2001 por C. A. Trujillo e M. E. Brown grazas ó uso do Telescopio Espacial Hubble e o seu descubrimento foi anunciado o 10 de xaneiro do ano 2002. []O satélite ten un diámetro estimado de 132+8  
−9 km e un semi-eixo maior de 7.411 ± 12 km, orbita o seu primario en 50,302 ± 0,001 días. Estímase que a masa desta lúa é de tan só 0,75 x 1018 kg.

No ano 2009, unha análise feita co Hubble amosou que o primario estaba realmente composto por dúas compoñentes de tamaño semellante. Estas dúas compoñentes teñen un semi-eixo maior de 867 km e un período de 1,9 días. Asumidos que teñen albedos iguais, de 0.079, as compoñentes do primario teñen uns diámetros aproximados de A1=272+17  
−19 km e A2=251+16  
−17 km. A compoñente B orbita o baricentro do sistema de A1+A2. A masa do sistema foi estimada grazas á observación do movemento da compoñente B, que é de 12,75 ± 0,06 x 1018 kg. O movemento orbital das compoñentes A1 e A2 dá unha estimación algo máis alta, en concreto de 14,20 ± 0,05 x 1018 kg. Esta discrepancia é probablemente debida ás interaccións non contabilizadas das compoñentes deste complexo sistema triplo.

Orixe
-----

Existen dúas hipóteses principais para explicar a formación do sistema triplo de 1999 TC36. A primeira basearía a formación do sistema a través dunha gran colisión e a posterior concentración de material. A segunda hipótese baséase na captura gravitacional dun terceiro corpo por parte dun sistema binario pre-existente. Os tamaños semellantes das compoñentes A1 e A2 danlle máis peso a esta segunda hipótese.

Exploración
-----------

1999 TC36 foi suxerido coma posible obxectivo para a sonda *New Horizons 2*, esta sonda é unha proposta para un proxecto dunha sonda xemelga á *New Horizons* que sobrevoaría Xúpiter, Urano e catro KBOs.

Notas
-----

1. 1 2  IAU Minor Planet Center, ed. (03-11-2009). "MPEC 2009-V05 :Distant Minor Planets (2009 NOV. 15.0 TT)". Consultado o 10-12-2009.
2. ↑  Marc W. Buie (31-08-2005). SwRI (Space Science Department), ed. "Orbit Fit and Astrometric record for 47171". Consultado o 24-07-2008.
3. 1 2 3 4 5 6 7 8 9 10 11  M. Mommert; A. W. Harris; C. Kiss; A. Pál; P. Santos-Sanz; J. Stansberry; et al. (2012). "TNOs are cool: A survey of the trans-Neptunian region". *A&A* **541** (A93). doi:10.1051/0004-6361/201118562.
4. 1 2 3 4 5 6 7 8 9 10 11 12 13  Benecchi, S.D; Noll, K. S.; Grundy, W. M.; Levison, H. F. (2010). "(47171) 1999 TC36, A Transneptunian Triple". *Icarus* **207** (2): 978–991. Bibcode:2010Icar..207..978B. arXiv:0912.2074. doi:10.1016/j.icarus.2009.12.017.
5. 1 2  Department of Mathematics, University of Pisa, Italy (ed.). "AstDys (47171) 1999TC36 Ephemerides". Consultado o 07-12-2009.
6. 1 2  J. Stansberry, W. Grundy, J-L. Margot, D. Cruikshank, J. Emery, G. Rieke, D. Trilling (2006). "The Albedo, Size, and Density of Binary Kuiper Belt Object (47171) 1999 TC36". *The Astrophysical Journal*. 643 número=1: 556–566. Bibcode:2006ApJ...643..556S. arXiv:astro-ph/0602316. doi:10.1086/502674.
7. ↑  A. Doressoundiram; N. Peixinho; A. Moullet; S. Fornasier; M. A. Barucci; J.-L. Beuzit; C. Veillet (19 de outubro de 2007). "The Meudon Multicolor Survey (2MS) of Centaurs and Trans-Neptunian Objects: From Visible to Infrared Colors". *The Astronomical Journal* **134** (6). doi:10.1086/522783.
8. ↑  Protopapa, S.; Alvarez-Candal, A.; Barucci, M.A. (2009). "ESO large program about transneptunian objects: surface variations on (47171) 1999 TC36". *Astronomy and Astrophysics* **501** (1): 375–380. Bibcode:2009A&A...501..375P. doi:10.1051/0004-6361/200810572.
9. ↑  Unión Astronómica Internacional (ed.). "IAU Circular No. 7787". Consultado o 06-12-2008.
10. ↑  Stern, Alan *e o seu equipo*. NASA (Outer Planets Assessment Group), ed. "New Horizons 2" (pdf). Consultado o 13 de maio de 2012.  Recuperado de "Other materials". *Outer Planets Assessment Group*. Arquivado dende o orixinal o 22 de xullo de 2012. Consultado o 09 de decembro de 2012.

Véxase tamén
------------

### Outros artigos

* 90482 Orcus
* 50000 Quaoar

### Ligazóns externas

* Orbital simulation from JPL (Java) / Ephemeris *(en inglés)*
* (47171) 1999 TC36 Precovery Images *(en inglés)*
* (47171) 1999 TC36, A Transneptunian Triple *(en inglés)*

|  |  |
| --- | --- |
| Control de autoridades | 
* Wd: Q154593
* JPL: 2047171
* MPC: 47171

 |